

**PROGRAMA ESPORT BLANC ESCOLAR 2022-23 3r**

Aquest curs, els alumnes de 3r i 4t participaran en el Programa Esport Blanc Escolar que organitza la Secretaria General de l’ Esport amb col·laboració amb el Departament

d’ Educació.

Aquest programa té com a objectiu principal, la promoció de l’esquí escolar a l’alumnat de les escoles de les comarques dels Pirineus. Vol fer-ho des de l’atenció a la formació integral de l’alumnat, educant en el coneixement i el respecte a la natura i les nostres muntanyes. Proposa una iniciació poliesportiva de tres esports d’hivern: esquí alpí, esquí de fons i surf de neu.

Els monitoratge i el transport està subvencionat pels Consell Esportiu, Consell comarcal i Estacions d’esquí.

L’activitat consta de sis sessions, dues de cada modalitat: esquí alpí, esquí de fons i surf de neu i una sessió a final de graduació pels alumnes de 4t. La data d’inici serà el dilluns 16 de gener amb la modalitat d’esquí de fons.

**Materials i cost**: El programa inclou el pagament per part de les famílies del 50% del lloguer del material i l’assegurança, això són 32 € per alumne/a. **No caldrà** abonar aquesta quantitat ja que a 3r **l’ AFA subvenciona aquesta activitat.**

Cada dia els alumnes hauran de portar: roba adequada, anorac i pantalons impermeables, roba tèrmica per posar a sota, guants, uns mitjons de recanvi, buff, ulleres de sol, crema protectora per la pell i els llavis. Seria convenient, en la mesura del possible, que a les sessions d’esquí de fons l’alumnat porti malles en comptes de pantalons d’esquí, així com ulleres de sol normals si se’n disposa.

És també imprescindible portar CASC per fer esquí alpí i surf de neu (si es lloga el material, ja ve inclòs el casc).

Caldrà que portin una mascareta per l’autocar.

També caldrà que portin esmorzar, dinar, aigua i alguna barreta energètica, fruits secs o fruita deshidratada per portar a la butxaca mentre fan l’activitat.

**Forfet**: No cal tramitar el forfet per fer aquesta activitat.

Retorneu l’autorització signada abans del 30 de novembre de 2022 o bé la renúncia a la participació que haureu de demanar a la tutora.

**Contesteu i retorneu a l’escola abans del 30 de novembre.**

Té esquís propis? SI NO

Per les altres modalitats d’esquí necessitem saber:

* Número normal de sabata: ……………………………………….
* Alçada del nen/a: …………………………………………………..
* Pes: ..........................................................................................

El Sr/Sra ………………………………………………………………amb DNI número ……………….

Sol·licita que el seu fill/a ………………………………………………………………….. de 3r

curs, assisteixi al curs d’esquí del **Programa Esport Blanc Escolar** de l’ Escola Galceran de Pinós delegant la custodia del nen/nena en el/la professor/a acompanyant del grup, i autoritza les decisions medico-quirúrgiques que fóra convenient aplicar en cas d’urgència, sota la direcció facultativa pertinent.

Signatura:

 Bagà, a…………… de novembre de 2022